Szombaton szervezi meg az Erdélyi magyar közművelődési egyesület éves közgyűlését és díjátadó gáláját a kolozsvári Bánffy Palota Tonitza termében. Az EMKE-díjakat minden évben az erdélyi magyar kulturális- és közélet jeles képviselői kapják, akik munkájukkal hozzájárulnak a romániai magyar közösség szellemi értékeinek gyarapításához, megőrzéséhez.